सप्तकोशी नगरपालिका
सप्तकोशी नगरपालिका नेपालको पूर्वाञ्चल विकास क्षेत्र अन्तर्गत सगरमाथा अञ्चलमा पर्ने सप्तरी जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा सप्तरीमा फत्तेपुर, ओद्राहा र कमलपुर गाउँ विकास समितिहरू लाई समेटेर सप्तकोशी नगरपालिका घोषणा गरिएको हो। सप्तकोशी नगरपालिकाको केन्द्रभने फत्तेपुर गाविसको तुलसीचोकमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।

जनसङ्ख्या
सप्तकोशी नगरपालिका फत्तेपुर, ओद्राहा र कमलपुर गाविसहरू मिलेर बनेको हो। त्यसैले राष्ट्रिय जनगणना २०६८ अनुसार फत्तेपुर, ओद्राहा र कमलपुर गाविसहरूको जनसङ्ख्यालाई जोड्दा सप्तकोशी नगरपालिकाको कूल जनसङ्ख्या २१,१३१ हुन्छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, सप्तरी

यो पनि हेर्नुहोस

सप्तरी जिल्लाका ठाउँहरू
नेपालका नगरपालिकाहरू
नेपालका प्रमुख स्थानहरू
२०७१ मंसिर १६ मा घोषित नगरपालिकाहरू
सप्तरी जिल्लाका नगरपालिकाहरू